OPĆI UVJETI NATJEČAJA ZA DIZAJN SUVENIRA

I. UVODNE ODREDBE

1. Natječaj provodi Javna ustanova AQUATIKA-SLATKOVODNI AKVARIJ KARLOVAC.

2. Natječaj se provodi u dvije kategorije: a) dizajn za proizvode za mlade i odrasle; b) dizajn za proizvode za djecu do 12 god.

3. Na natječaj se mogu prijaviti državljani zemalja članica EU, zemalja Europskog gospodarskog prostora, zemlje kandidatkinje za članstvo u EU i/ili zemlje korisnici IPA programa.

4. Svrha natječaja je proizvesti originalno i inovativno dizajnersko rješenje dizajna za aplikaciju na suvenire Aquatike. Dizajn mora zadovoljiti elemente koji su ujedno i kriterij za dodjelu nagrade: - edukativni dizajn (kriterij odabira: edukativnost) - motivi hrvatskih rijeka ili hrvatskih autohtonih slatkovodnih vrsta riba (kriterij: usklađenost sa projektom Aquatike) - složenost proizvodnje (kriterij: jednostavnost izvedbe) - vizualni dojam ( kriterij: kreativnost, inovativnost, estetika).

5. Autor nagrađenog rješenja prenosi imovinska autorska prava za produkciju (reproduciranja, distribucije, priopćavanja javnosti i stavljanja na raspolaganje javnosti) u cijelosti u korist Naručitelja, što će se regulirati posebnim autorskopravnim ugovorom. Isti ugovor će regulirati i sva ostala prava i obveze.

6. Autori nagrađenih rješenja će sa Naručiteljem definirati sva prava i obveze posebnim autorskopravnim ugovorom.

7. Na natječaju ne mogu sudjelovati članovi Ocjenjivačkog suda i sastavljači natječajnog zadatka, kao ni njihovi bliski srodnici.

8. Svaki od natjecatelja, autor ili tim, ima pravo sudjelovanja na natječaju s neograničenim brojem radova.

9.. Svi natjecatelji šalju radove pripremljene u skladu s točkom 3. Natječaja u za to predviđenom roku.

10. Natječaj je otvoren od dana njegove objave na internetskim stranicama Aquatike [www.aquariumkarlovac.com](http://www.aquariumkarlovac.com) .

II. TIJEK NATJEČAJA

1. Datum početka natječaja je 9. siječnja 2023. godine, kada će se na internetskoj stranici Aquatike objaviti cjelokupna natječajna dokumentacija (Natječaj, Opći uvjeti Natječaja, Prijavnica)

2. Rok za primanje natječajnih radova je 15. veljače 2023. godine do 16 sati.

3. Ocjenjivački sud završit će s radom do 20. veljače 2023. godine.

4. Rezultati natječaja bit će objavljeni i poslani svim natjecateljima elektronskom poštom do 25. veljače 2023. godine.

III. POSTAVLJANJE PITANJA

1. Natjecatelji imaju pravo postavljati pitanja vezana uz propozicije Natječaja isključivo putem elektronske pošte na adresu [marketing@aquariumkarlovac.com](mailto:marketing@aquariumkarlovac.com). Sva pitanje i odgovori biti će javno objavljeni na web stranici [www.aquariumkarlovac.com](http://www.aquariumkarlovac.com) .

2. Informaciju o projektu Aquatike mogu se pronaći na [-](http://www.aquariumkarlovac.com) .

IV. SADRŽAJ/OPREMA NATJEČAJNOG RADA

1. Rad se sastoji od dizajna za aplikaciju na proizvode. Sudionici natječaja dostavljaju elektroničku verziju rada u pdf ili jpg formatu. Autori su u prijedlogu dizajna obvezni predvidjeti mjesto i način apliciranja teksta „Aquatika - slatkovodni akvarij Karlovac“ i prikaz aplikacije na zadane proizvode:
2. grupa (mladi i odrasli)

* majice, tisak na prednjoj strani
* rokovnik / notes A4, A5
* boca za vodu
* šešir bucket

1. grupa (za djecu do 12 god.)

* majice T-shirt tisak na prednjoj strani
* šešir bucket
* Bilježnica A4
* Bilježnica A5

2. Autori su dužni priložiti fotografiju (vizualizaciju) rada u digitalnom obliku (jpg, pdf ili png format) i kratki tekstualni opis rada na hrvatskom ili engleskom jeziku.

3. Natjecatelji uz rad prilažu popunjenu i potpisanu prijavnicu, sve u ZIP folderu. Prijavnica je dio natječajne dokumentacije (Obrazac: prijavnica). Svakom natječajnom radu i zaprimljenom folderu dodjeljuje se šifra pod kojom se rad vodi tijekom rada Ocjenjivačkog suda.

4. Svojim potpisom natjecatelji potvrđuju autorstvo Natječajnog rada, čime jamče da su ovlašteni za predaju istog i da posjeduju ovlasti daljnjeg korištenja i izmjene Natječajnog rada, te potvrđuju da, prema uvjetima Natječaja, imaju pravo sudjelovanja i da su suglasni s eventualnom serijskom proizvodnjom i prodajom radova.

5. Rok za primanje natječajnih radova je 15. veljače 2023. godine do 16 sati putem e-mail adrese [marketing@aquariumkarlovac.com](mailto:marketing@aquariumkarlovac.com) ili na elektroničkom mediju u zatvorenoj koverti na adresu Aquatika - slatkovodni akvarij Karlovac, „Natječaj za suvenire – ne otvaraj“, Ulica Branka Čavlovića Čavleka 1a, 47000 Karlovac u zatvorenoj koverti.

6. U slučaju da Natjecatelj šalje više od jednog natječajnog rada, potrebno je svaki od njih odvojeno poslati i pripremiti prema pravilima Natječaja.

V. OCJENJIVAČKI SUD

1. Ocjenjivački sud čini 5 članova, a sastavljen je od članova:

Margarita Maruškić Kulaš

Ivana Kaleb Vuletić

Branka Grgićak

Sandra Kovačić

Ivanka Trpčić Stipetić

VI. NAGRADA

1. Dodjeljuju se 2 novčane nagrade:

a)    Za grupu 1 (odrasli) 1.000,00 €

b)    Za grupu 2 (djeca do 12 godina) 1.000,00 €

2. Iznos nagrada je naveden u netto iznosu.

3. U slučaju da natječajni radovi pristigli do roka za predaju radova definiranog ovim Općim uvjetima Natječaja svojom kvalitetom ne zadovoljavaju vrijednosne kriterije Ocjenjivačkog suda, Ocjenjivački sud ima pravo donijeti odluku o ponavljanju natječaja.

4.Realizacija rada/radova bit će predmet ugovora između Naručitelja i autora.

VII. OBJAVA REZULTATA NATJEČAJA

1. Ocjenjivački sud završit će s radom 15. veljače 2023. godine.

2. Rezultati Natječaja bit će dostavljeni svim natjecateljima elektronskom poštom, najkasnije 5 dana od završetka rada Ocjenjivačkog suda, odnosno do 20. veljače 2023. godine. Imena nagrađenih autora /članova kreativnih timova bit će objavljena na internetskoj stranici [www.aquariumkarlovac.com](http://www.aquariumkarlovac.com).

VIII. ZAVRŠNE ODREDBE

1. Predajom rada autori pristaju na uvjete Natječaja.

2. Natjecatelj je dužan držati svoj rad anonimnim sve do objave rezultata Natječaja.

3. Natjecatelj je autor natječajnog rada i zadržava autorska prava. AQUATIKA je vlasnik odabranih dizajnerskih rješenja koje su predmet ovog Natječaja te ih može upotrebljavati bez vremenskog ili drugog ograničenja za potrebe suvenirnice.